***“BIOKIMYO” акциядорлик жамияти корпоратив маслаҳатчининг жамиятнинг***

***2022 йил биринчи квартал якуни бўйича корпортив қонунчилигига риоя этилиши юзасидан кузатув кенгаши олдидаги***

***ҲИСОБОТИ***

|  |  |
| --- | --- |
| **2022 йил 1 апрель** | **Тошкент шаҳри** |
|  |  |

“BIOKIMYO” АЖ акциядорлар умумий йиғилишининг 28 июнь 2016 йилдаги қарори билан жамият томонидан 2016 йил 28 июндан бошлаб, Корпоратив бошқарув кодекси ва 2021 йил 3 мартдаги йиғилиш қарори билан Корпоратив бошқарув қоидалари тавсияларига риоя қилиш мажбурияти қабул қилинган.

Жамиятнинг таъсис хужжатлари ва ички локал ҳужжатлари уч тилда, яъни ўзбек,рус ва инглиз тилларида ишлаб чиқилган ва жамиятнинг расмий сайтида жойлаштирилган.

Ишлаб чиқилган ички ҳужжатлар яъни, «BIOK1MYO» aksiyadorlik jamiyatining (янги таҳридаги) Устави, корпоратив ички хужжатлари ва ички идоравий хужжатлариЎзбекистон Республикаси Фуқаролик кодекси, Ўзбекистон Республикасининг 2014 йил 6-майдаги 370-сон «Акциядорлик жамиятлари ва акциядорлар ҳуқуқларинн химоя қилиш тўғрисида»ги Конуни, Ўзбекистон Республикаси 2015 йил 3 июндаги ЎРК-387 билан тасдиқланган “Қимматли қоғозлар бозори тўғрисида»ги (янги тахрири) Қонуни, акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш комиссияси йиғилишининг 2015 йил 31 декабрдаги 9-сон баённомаси билан тасдиқланган “Корпоратив бошқарув кодекси”, 2018 йил 20 апрелдаги №15-сонли йиғилиш қарори билан тасдиқланган “Корпоратив бошқарув қоидалари” хамда Ўзбекистон Республикасининг бошқа меъёрий-ҳуқуқий хужжатларига мувофиқ ишлаб чиқилган.

Жорий йил биринчи квартал давомида кузатув кенгашининг **иккита йиғилишлари** бўлиб, йиғилиш кун тартибида **қуйидаги масалалар кўрилган ва тегишли қарорлар қабул қилинган**:

***2022 йил 24 февралдаги 9-сонли йиғилиш:***

1. “BIOKIMYO” АЖнинг 2021 йил якуни бўйича бизнес-режаси асосий кўрсаткичларининг бажарилиши.
2. “BIOKIMYO” АЖнинг 2021 йил якуни бўйича молиявий ва иқтисодий фаолияти таҳлили натижалари ҳамда дебиторлик ва кредиторлик қарздорликларни қисқартириш юзасидан олиб борилган ишлар тўғрисида ҳисобот.
3. “BIOKIMYO” АЖнинг жамиятни ривожлантириш ва маҳсулот таннархини камайтириш юзасидан 2021 йилда олиб борилган ишлар тўғрисида ҳисобот.
4. “BIOKIMYO” АЖда модернизация ва реконструкция бўйича 2021 йилда белгиланган чора-тадбирларнинг бажарилиши ҳамда ишлаб чиқаришни маҳаллийлаштириш ва саноат кооперациясини ривожлантириш чора-тадбирлари натижадорлиги юзасидан амалга оширилган ишлар бўйича ҳисобот.
5. “BIOKIMYO” АЖда амалга ошириладиган инвестиция лойиҳаларининг 2021 йилда бажарилиши ва жамиятнинг носоҳавий активлари бўйича ҳисоботи.
6. “BIOKIMYO” АЖ ички аудит хизматининг 2021 йил якунлари бўйича ҳисоботи.
7. Тафтиш комиссиясининг жамиятда аффилланган шахслар билан тузилган битимлар ёки йирик битимлар мавжудлиги, шунингдек, қонунчилик ҳужжатларининг   
   ва жамият ички ҳужжатларининг бундай битимларни тузишга доир талабларига риоя қилиниши тўғрисидаги 2021 йил тўққиз ойлик якуни бўйича хулосасини тинглаш.
8. Жамиятнинг “Ахборот сиёсати тўғрисида”ги низоми талаблари бўйича 2021 йил давомида амалга оширилган ишлар юзасидан ҳисоботни тинглаш.
9. Жамият корпоратив маслаҳатчисининг 2021 йил фаолияти юзасидан ҳисоботи.
10. Жамиятнинг 2021 йил якуни бўйича корпоратив бошқарув тизимини мустақил баҳолаш натижалари тўғрисида.
11. Жамият ижроия органининг 2021 йил якуни бўйича самарадорликнинг муҳим кўрсаткичлари (кейинги ўринларда – СМК)нинг ҳисобланган миқдорлари, самарадорлигининг йиғинди кўрсаткичи (кейинги ўринларда – СЙК)ни бажариш фоизлари ҳамда бошқарув аъзоларини мукофотлаш миқдорини белгилаш.
12. Жамият томонидан 2017-2020 йиллар якуни бўйича ҳисобланган дивиденд тўловлари бўйича амалга оширилаётган чора-тадбирлар тўғрисида.
13. Жамият ички аудит хизматининг 2022 йил харажатлари сметасини тасдиқлаш.

14. “Foykon” АЖнинг 2022 йил 22 январдаги 7-сонли хати ва Давлат активларини бошқариш агентлигининг 2022 йил 28 январдаги 03/08-1-18/254-1-сонли хати муҳокамаси.

15. Давлат активларини бошқариш агентлигининг 2022 йил 31 январдаги   
03/26-18/266-сонли ва 01/26-18-50-сонли хатлари муҳокамаси.

16. Жамият мулкини сотиш масаласи муҳокамаси.

17. Давлат активларини бошқариш агентлигининг 2022 йил 18 февралдаги   
03/08-2-18/443-сонли хати муҳокамаси.

***2022 йил 31 мартдаги 10-сонли йиғилиш:***

1. Давлат активларини бошқариш агентлигининг 2022 йил 11 мартдаги   
03/08-1-18/767-сон хати муҳокамаси.

2. Ҳомийлик ёрдами бўйича мурожаат қилинган хатлар муҳокамаси   
*(Ўзбекистон Кўзи ожизлар жамияти Тошкент вилояти Янгийўл туман ташкилотининг 14.03.2022 йилдаги 07-сонли хати, Янгийўл шаҳар ногиронлар жамиятининг   
10.03.2022 йилдаги 5-сонли хати)*.

3. Давлат активларини бошқариш агентлигининг 2022 йил 29 мартдаги   
03/07-1-18/1005-сон хати муҳокамаси.

Жорий йил биринчи чорак давомида корпоратив бошқарув тизимини баҳолаш жамият харид комиссиясининг қарорига кўра **DK Qimmatli Qog'ozlar MARKAZIY DEPOZITARIYSI** билан 2022 йил 25 мартда жамиятнинг корпоратив бошқарув тизимини баҳолаш бўйича 258129 – сонли шартнома тузилган ва улар томонидан амалга оширилган. Баҳолашнинг якунлари бўйича:

2022 йил майдаги № 11-1928 сонли хулосасига кўра “BIOKIMYO” акциядорлик жамиятининг 2022 йил биринчи чорак якуни бўйича корпоротив бошқарув тизими “ЮҚОРИ” баҳоланиб, жами 1 200 баллдан 1 080 баллга баҳоланиб, фоиз кўрсатгичи **90 %ни** ташкил этиши аниқланган.

Жамият Кузатув кенгаши йиғилишларига таёргарлик кўриш, чақириш ва йиғилиш ўтказиш тартиби, акциядорлар ва кузатув кенгаши, умумий йиғилишлари қарорларини ижроси ҳамда дивидендларни тўлаш тартибларига риоя этмаслик ҳолатлари аниқланмади.

Шунингдек, жамият акциядорлари томонидан корпоратив низолар юзасидан жамият бошқарув органлари фаолияти бўйича шикоят ва аризалар билан мурожаат қилинмаган.

**Жамият корпоратив**

**маслаҳатчиси Б.Суюнов**